Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για τον τερματισμό των διαδικασιών αντιντάμπινγκ όσον αφορά τις εισαγωγές ελαστικοποιημένων νημάτων από πολυεστέρες (PTY) καταγωγής Ταϊβάν, Ινδονησίας, Ταϊλάνδης και Μαλαισίας.

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στις 14 Ioυνίου 2001, η Επιτροπή κίνησε διαδικασία επανεξέτασης ενόψει της λήξης ισχύος των μέτρων, όσον αφορά τις εισαγωγές στην Κοινότητα ελαστικοποιημένων νημάτων από πολυεστέρες (PTY), καταγωγής Ταϊβάν. Στις 10 Νοεμβρίου 2001, η Επιτροπή κίνησε επανεξέταση ενόψει της λήξης ισχύος των μέτρων, όσον αφορά τις εισαγωγές στην Κοινότητα ελαστικοποιημένων νημάτων από πολυεστέρες, καταγωγής Ινδονησίας και Ταϊλάνδης.

Βάσει των προκαταρκτικών στοιχείων στα οποία κατέληξαν οι δύο αυτές επανεξετάσεις, η Επιτροπή κίνησε στις 31 Μαΐου 2002 δύο ενδιάμεσες επανεξετάσεις όσον αφορά τις εισαγωγές ελαστικοποιημένων νημάτων από πολυεστέρες, μία για τις εισαγωγές από την Ταϊβάν και μία για τις εισαγωγές από την Ινδονησία.

Στις 6 Ioυνίου 2002, η Επιτροπή κίνησε επανεξέταση ενόψει της λήξης ισχύος των μέτρων, όσον αφορά τις εισαγωγές στην Κοινότητα ελαστικοποιημένων νημάτων από πολυεστέρες, καταγωγής Μαλαισίας.

Με επιστολή της 2ας Μαΐου 2003 στην Επιτροπή, η CIRFS επίσημα απέσυρε την αίτησή της για τη διενέργεια επανεξετάσεων εν όψει της λήξης ισχύος των μέτρων αντιντάμπινγκ που εφαρμόζονται στις εισαγωγές PTY καταγωγής Ταϊβάν, Ινδονησίας, Ταϊλάνδης και Μαλαισίας.

Προτείνεται στο Συμβούλιο να εγκρίνει τη συνημμένη πρόταση κανονισμού η οποία πρόκειται να δημοσιευθεί στην Επίσημη Εφημερίδα της Ευρωπαϊκής Ένωσης το αργότερο μέχρι τις 29 Αυγούστου 2003.

Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για τον τερματισμό των διαδικασιών αντιντάμπινγκ όσον αφορά τις εισαγωγές ελαστικοποιημένων νημάτων από πολυεστέρες (PTY) καταγωγής Ταϊβάν, Ινδονησίας, Ταϊλάνδης και Μαλαισίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας [1], (εφεξής "ο βασικός κανονισμός") και, ιδίως, το άρθρο 9,

[1] ΕΕ L 56, 6.3.1996, σ. 1., όπως τροποποιήθηκε τελευταία με τον κανονισμό (ΕΚ) αριθ. 1972/2002 (ΕΕ L 305, 7.11.2002, σ. 1).

την πρόταση που υπέβαλε η Επιτροπή, κατόπιν διαβουλεύσεων με τη συμβουλευτική επιτροπή,

Εκτιμώντας τα εξής:

Α. ΔΙΑΔΙΚΑΣΙΑ

1. Προηγούμενες έρευνες και ισχύοντα μέτρα

(1) Με τον κανονισμό (ΕΚ) αριθ. 3905/88 [2], όπως τροποποιήθηκε με τους κανονισμούς (ΕΚ) αριθ. 1074/96 [3] και 2010/2000 [4], το Συμβούλιο επέβαλε οριστικό δασμό αντιντάμπινγκ στις εισαγωγές στην Κοινότητα ελαστικοποιημένων νημάτων από πολυεστέρες (εφεξής "PTY"), καταγωγής Ταϊβάν.

[2] ΕΕ L 347, 16.12.1988, σ. 10.

[3] ΕΕ L 141, 14.6.1996, σ. 45.

[4] ΕΕ L 241, 26.9.2000, σ. 1.

(2) Με τον κανονισμό (ΕΚ) αριθ. 2160/96 [5], όπως τροποποιήθηκε τελευταία με τον κανονισμό (ΕΚ) αριθ. 1078/2001 [6], το Συμβούλιο επέβαλε οριστικό δασμό αντιντάμπινγκ στις εισαγωγές στην Κοινότητα, καταγωγής Ινδονησίας και Ταϊλάνδης.

[5] ΕΕ L 289, 12.11.1996, σ. 14.

[6] ΕΕ L 149, 2.6.2001, σ. 5.

(3) Με τον κανονισμό (ΕΚ) αριθ. 1001/97 [7], το Συμβούλιο επέβαλε οριστικό δασμό αντιντάμπινγκ στις εισαγωγές PTY καταγωγής Μαλαισίας. Τον Σεπτέμβριο 2000, μετά από ενδιάμεση επανεξέταση που ζητήθηκε από τον κυριότερο παραγωγό-εξαγωγέα, ο δασμός που εφαρμόζεται στις εισαγωγές του προϊόντος αυτού μειώθηκε σε 3,2% με τον κανονισμό (ΕΚ) αριθ. 1992/2000 [8].

[7] ΕΕ L 145, 5.6.1997, σ. 1.

[8] ΕΕ L 238, 22.9.2000, σ. 1.

2. Έρευνες ενόψει της λήξης ισχύος και ενδιάμεση επανεξέταση

Ταϊβάν

(4) Μετά τη δημοσίευση ανακοίνωσης για την επικείμενη λήξη [9] των ισχυόντων μέτρων αντιντάμπινγκ επί των εισαγωγών PTY καταγωγής Ταϊβάν, η Επιτροπή έλαβε αίτηση επανεξέτασης των εν λόγω μέτρων, σύμφωνα με το άρθρο 11 παράγραφος 2 του βασικού κανονισμού.

[9] ΕΕ C 361, 15.12.2000, σ. 2.

(5) Αφού κατέληξε στο συμπέρασμα, κατόπιν διαβουλεύσεων με τη συμβουλευτική επιτροπή, ότι υπάρχουν επαρκή αποδεικτικά στοιχεία που δικαιολογούν την έναρξη επανεξέτασης ενόψει της λήξης ισχύος των μέτρων, η Επιτροπή κίνησε έρευνα [10] σύμφωνα με το άρθρο 11 παράγραφος 2 του βασικού κανονισμού.

[10] ΕΕ C 170, 14.6.2001, σ. 2.

(6) Η Επιτροπή ταυτόχρονα κίνησε με δική της πρωτοβουλία έρευνα [11] σύμφωνα με το άρθρο 11 παράγραφος 3 του βασικού κανονισμού, αφού αποφάσισε ότι υπάρχουν επαρκή αποδεικτικά στοιχεία που δικαιολογούν την έναρξη ενδιάμεσης επανεξέτασης όσον αφορά τις εισαγωγές PTY καταγωγής Ταϊβάν και μετά από διαβούλευση με τη συμβουλευτική επιτροπή.

[11] ΕΕ C 129, 31.5.2002, σ. 5.

Iνδονησία

(7) Μετά τη δημοσίευση ανακοίνωσης για την επικείμενη λήξη [12] των ισχυόντων μέτρων αντιντάμπινγκ επί των εισαγωγών PTY καταγωγής Ινδονησίας, η Επιτροπή έλαβε αίτηση επανεξέτασης των εν λόγω μέτρων, σύμφωνα με το άρθρο 11 παράγραφος 2 του βασικού κανονισμού.

[12] ΕΕ C 74, 7.3.2001, σ. 2.

(8) Αφού κατέληξε στο συμπέρασμα, κατόπιν διαβουλεύσεων με τη συμβουλευτική επιτροπή, ότι υπάρχουν επαρκή αποδεικτικά στοιχεία που δικαιολογούν την έναρξη επανεξέτασης ενόψει της λήξης ισχύος των μέτρων, η Επιτροπή κίνησε έρευνα [13] σύμφωνα με το άρθρο 11 παράγραφος 2 του βασικού κανονισμού.

[13] ΕΕ C 316, 10.11.2001, σ. 9 (Η ανακοίνωση της έναρξης της επανεξέτασης εν όψει της λήξης των μέτρων περιελάμβανε επίσης τις εισαγωγές PTY από την Ταϋλάνδη).

(9) Η Επιτροπή ταυτόχρονα κίνησε με δική της πρωτοβουλία έρευνα [14] σύμφωνα με το άρθρο 11 παράγραφος 3 του βασικού κανονισμού, αφού αποφάσισε ότι υπάρχουν επαρκή αποδεικτικά στοιχεία που δικαιολογούν την έναρξη ενδιάμεσης επανεξέτασης όσον αφορά τις εισαγωγές PTY καταγωγής Ινδονησίας, και μετά από διαβούλευση με τη συμβουλευτική επιτροπή.

[14] ΕΕ C 129, 31.5.2002, σ. 2.

Tαϋλάνδη

(10) Μετά τη δημοσίευση ανακοίνωσης για την επικείμενη λήξη [15] των ισχυόντων μέτρων αντιντάμπινγκ επί των εισαγωγών PTY καταγωγής Ταϊλάνδης, η Επιτροπή έλαβε αίτηση επανεξέτασης των εν λόγω μέτρων, σύμφωνα με το άρθρο 11 παράγραφος 2 του βασικού κανονισμού.

[15] ΕΕ C 74, 7.3.2001, σ. 2.

(11) Αφού κατέληξε στο συμπέρασμα, κατόπιν διαβουλεύσεων με τη συμβουλευτική επιτροπή, ότι υπάρχουν επαρκή αποδεικτικά στοιχεία που δικαιολογούν την έναρξη επανεξέτασης ενόψει της λήξης ισχύος των μέτρων, η Επιτροπή κίνησε έρευνα [16] σύμφωνα με το άρθρο 11 παράγραφος 2 του βασικού κανονισμού.

[16] ΕΕ C 316, 10.11.2001, σ. 9 (Η ανακοίνωση της έναρξης της επανεξέτασης εν όψει της λήξης των μέτρων περιελάμβανε επίσης τις εισαγωγές PTY από την Ινδονησία).

Μαλαισία

(12) Μετά τη δημοσίευση ανακοίνωσης για την επικείμενη λήξη [17] των ισχυόντων μέτρων αντιντάμπινγκ επί των εισαγωγών PTY καταγωγής Μαλαισίας, η Επιτροπή έλαβε αίτηση επανεξέτασης των εν λόγω μέτρων, σύμφωνα με το άρθρο 11 παράγραφος 2 του βασικού κανονισμού.

[17] ΕΕ C 248, 6.9.2001, σ. 2.

(13) Αφού κατέληξε στο συμπέρασμα, κατόπιν διαβουλεύσεων με τη συμβουλευτική επιτροπή, ότι υπάρχουν επαρκή αποδεικτικά στοιχεία που δικαιολογούν την έναρξη επανεξέτασης ενόψει της λήξης ισχύος των μέτρων, η Επιτροπή κίνησε έρευνα [18] σύμφωνα με το άρθρο 11 παράγραφος 2 του βασικού κανονισμού.

[18] ΕΕ C 135, 6.6.2002, σ. 10.

B. ΑΝΑΚΛΗΣΗ ΤΗΣ ΚΑΤΑΓΓΕΛΙΑΣ ΚΑΙ ΠΕΡΑΤΩΣΗ ΤΩΝ ΔΙΑΔΙΚΑΣΙΩΝ

(14) Με επιστολή της 2ας Μαΐου 2003 στην Επιτροπή, η International Rayon and Synthetic Fibres Committee ('CIRFS') επίσημα απέσυρε τις αιτήσεις της για τη διενέργεια επανεξετάσεων σύμφωνα με το άρθρο 11 παράγραφος 2 του βασικού κανονισμού, εν όψει της λήξης των μέτρων που εφαρμόζονται στις εισαγωγές PTY καταγωγής Ινδονησίας, Μαλαισίας, Ταϊβάν και Ταϊλάνδης.

(15) Σύμφωνα με το άρθρο 9 παράγραφος 1 του βασικού κανονισμού, η διαδικασία είναι δυνατόν να περατωθεί εφόσον αποσύρεται η καταγγελία, εκτός αν η περάτωση δεν είναι προς το συμφέρον της Κοινότητας.

(16) Βάσει των προαναφερθέντων, η Επιτροπή έκρινε σκόπιμη την περάτωση των διαδικασιών επανεξέτασης εν όψει της λήξης των μέτρων, δεδομένου ότι η έρευνα δεν έφερε στο φως στοιχεία που να αποδεικνύουν ότι η περάτωση αυτή δεν θα ήταν προς το συμφέρον της Κοινότητας. Επιπλέον, δεν θεωρείται πλέον ότι είναι προς συμφέρον της Κοινότητας να συνεχιστούν οι ενδιάμεσες επανεξετάσεις για τα μέτρα αντιντάμπινγκ που ισχύουν όσον αφορά τις εισαγωγές PTY καταγωγής Ινδονησίας και Ταϊβάν.

(17) Τα ενδιαφερόμενα μέρη ενημερώθηκαν σχετικά και τους παρεσχέθη η ευκαιρία να διατυπώσουν τις παρατηρήσεις τους. Η Επιτροπή δεν έλαβε παρατηρήσεις σύμφωνα με τις οποίες η περάτωση αυτή δεν θα ήταν προς το συμφέρον της Κοινότητας.

(18) Συνάγεται συνεπώς το συμπέρασμα ότι οι διαδικασίες αντιντάμπινγκ όσον αφορά τις εισαγωγές PTY καταγωγής Ινδονησίας, Μαλαισίας, Ταϊβάν και Ταϊλάνδης, πρέπει να τερματιστούν χωρίς την επιβολή μέτρων.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο μόνο

Τερματίζονται οι διαδικασίες αντιντάμπινγκ όσον αφορά τις εισαγωγές ελαστικοποιημένων νημάτων από πολυεστέρες που τη στιγμή αυτή υπάγονται στον κωδικό ΣΟ 5402 33 00, καταγωγής Ταϊβάν, Ινδονησίας, Ταϊλάνδης και Μαλαισίας.

Βρυξέλλες, [...]

Για τo Συμβoύλιo

Ο Πρόεδρος